**vznesené Pripomienky v rámci medzirezortného pripomienkového konania**

Návrh poslankýň Národnej rady Slovenskej republiky Anny Zemanovej, Jarmily Halgašovej a Jany Cigánikovej na vydanie zákona, ktorým sa dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov (tlač 210)

|  |  |
| --- | --- |
| Počet vznesených pripomienok, z toho zásadných | 14 / 3 |

|  |  |  |
| --- | --- | --- |
| **Subjekt** | **Pripomienka** | **Typ** |
| **AVS** | **§ 10a odsek 4** Návrh: Ak je predmetom zmluvy dodávka pitnej vody, za hlavné vlastnosti oznamované podľa ods. 1 písmeno a) sa považuje najmenej jedna úplná analýza dodávanej vody na odtoku z úpravne vody a/alebo z miesta akumulácie po zdravotnom zabezpečení vody a to v rozsahu podľa osobitného predpisu,15d) vrátane porovnaní limitných hodnôt ukazovateľov kvality pitnej vody podľa osobitného predpisu 15d) poskytnuté spotrebiteľovi, a to najmenej raz ročne na web stránke prevádzkovateľa verejného vodovodu.“. Zdôvodnenie: Prevádzkovatelia verejných vodovodov zásadne nesúhlasia s uvedeným návrhom nakoľko poškodzuje meno ich spoločnosti a kvalitu dodávaných služieb. Uvedený návrh stanovuje ako miesto odberu vzorky „vody na zdroji.“ Z pohľadu prevádzkovateľov verejných vodovodov nie je vhodné zverejňovať analýzy vody na zdroji vôd využívaných pre ľudskú potrebu. Uvedená voda neprešla úpravou ani požadovaným zdravotným zabezpečením, takže v mnohých prípadoch nebude spĺňať požiadavky pre vodu určenú pre ľudskú potrebu podľa platnej slovenskej legislatívy. Tieto informácie môžu byť pre verejnosť zavádzajúce, nakoľko môžu indikovať, že k spotrebiteľovi sa dostáva voda nižšej kvality. Dôležité je, aby bol spotrebiteľ informovaný o kvalite pitnej vody v distribučnej sieti, po tom ako voda prešla požadovaným zdravotným zabezpečením. Zároveň upozorňujeme na fakt, že nie všetci prevádzkovatelia využívajú vlastné zdroje vôd, respektíve nemajú povolenie na osobitného užívanie vôd podľa § 21, ods. 1) zákona č. 364/2004 Z.z. zákon o vodách, ale využívajú vodu z verejného vodovodu, ktorý prevádzkujú iní prevádzkovatelia verejného vodovodu. Aké rozbory majú v danom prípade zverejniť? Čo sa považuje za zdroj? Kvalita vody z verejného vodovodu v mieste odberu? Z paragrafového znenia novely zákona tiež nie je jasné, akým spôsobom má byť oznamovacia povinnosť splnená. Stačí zverejniť úplnú analýzu na web stránke prevádzkovateľa verejného vodovodu alebo je potrebné informovať každého odberateľa osobitne písomnou formou ( znenie zákona indikuje práve túto alternatívu). Na záver uvádzame, že uvedený návrh novely zákona je zmätočný a neúplný nakoľko stanovuje povinnosť informovať verejnosť o kvalite vody v mieste, ktoré nie je pre kvalitu dodávaného produktu relevantné. Spotrebiteľ potrebuje poznať kvalitu vody, ktorá je v distribučnej sieti, po úprave vody a zdravotnom zabezpečení. Voda tejto kvality sa dostane k spotrebiteľovi. | **Z** |
| **AZZZ SR** | **§ 10a odsek 4:** Návrh: Ak je predmetom zmluvy dodávka pitnej vody, za hlavné vlastnosti oznamované podľa ods. 1 písmeno a) sa považuje najmenej jedna úplná analýza dodávanej vody na odtoku z úpravne vody a/alebo z miesta akumulácie po zdravotnom zabezpečení vody a to v rozsahu podľa osobitného predpisu,15d) vrátane porovnaní limitných hodnôt ukazovateľov kvality pitnej vody podľa osobitného predpisu 15d) poskytnuté spotrebiteľovi, a to najmenej raz ročne na web stránke prevádzkovateľa verejného vodovodu.“. Zdôvodnenie: Prevádzkovatelia verejných vodovodov zásadne nesúhlasia s uvedeným návrhom nakoľko poškodzuje meno ich spoločnosti a kvalitu dodávaných služieb. Uvedený návrh stanovuje ako miesto odberu vzorky „vody na zdroji.“ Z pohľadu prevádzkovateľov verejných vodovodov nie je vhodné zverejňovať analýzy vody na zdroji vôd využívaných pre ľudskú potrebu. Uvedená voda neprešla úpravou ani požadovaným zdravotným zabezpečením, takže v mnohých prípadoch nebude spĺňať požiadavky pre vodu určenú pre ľudskú potrebu podľa platnej slovenskej legislatívy. Tieto informácie môžu byť pre verejnosť zavádzajúce, nakoľko môžu indikovať, že k spotrebiteľovi sa dostáva voda nižšej kvality. Dôležité je, aby bol spotrebiteľ informovaný o kvalite pitnej vody v distribučnej sieti, po tom ako voda prešla požadovaným zdravotným zabezpečením. Zároveň upozorňujeme na fakt, že nie všetci prevádzkovatelia využívajú vlastné zdroje vôd, respektíve nemajú povolenie na osobitného užívanie vôd podľa § 21, ods. 1) zákona č. 364/2004 Z.z. zákon o vodách, ale využívajú vodu z verejného vodovodu, ktorí prevádzkujú iní prevádzkovatelia verejného vodovodu. Aké rozbory majú v danom prípade zverejniť? Čo sa považuje za zdroj? Kvalita vody z verejného vodovodu v mieste odberu? Z paragrafového znenia novely zákona tiež nie je jasné akým spôsobom má byť oznamovacia povinnosť splnená. Stačí zverejniť úplnú analýzu na web stránke prevádzkovateľa verejného vodovodu alebo je potrebné informovať každého odberateľa osobitne písomnou formou ( znenie zákona indikuje práve túto alternatívu). Na záver uvádzame, že uvedený návrh novely zákona je zmätočný a neúplný nakoľko stanovuje povinnosť informovať verejnosť o kvalite vody v mieste, ktoré nie je pre kvalitu dodávaného produktu relevantné. Spotrebiteľ potrebuje poznať kvalitu vody, ktorá je v distribučnej sieti, po úprave vody a zdravotnom zabezpečení. Voda tejto kvality sa dostane k spotrebiteľovi. | **Z** |
| **GPSR** | **K vlastnému materiálu (názov návrhu zákona) - O:** V celom materiáli v názve návrhu zákona odporúčame za slovami „o priestupkoch v znení neskorších predpisov“ vypustiť slová „v znení neskorších predpisov“ (oprava zrejmej nesprávnosti). | **O** |
| **MPRVSR** | **Čl. I** Navrhovaný novelizačný bod odporúčame zosúladiť s bodom 38 prílohy č. 1 k Legislatívnym pravidlám vlády Slovenskej republiky a v poznámke pod čiarou k odkazu 15d nahradiť slová "Príloha č. 2" slovami "Bod 2.1.2 prílohy č. 2", aby sa odkazovalo priamo na časť vyhlášky Ministerstva zdravotníctva Slovenskej republiky č. 247/2017 Z. z., ktorou sa ustanovujú podrobnosti o kvalite pitnej vody, kontrole kvality pitnej vody, programe monitorovania a manažmente rizík pri zásobovaní pitnou vodou v znení vyhlášky č. 97/2018 Z. z., ktorá ustanovuje rozsah úplnej analýzy. | **O** |
| **MPRVSR** | **Čl. I** V navrhovanom § 10a ods. 4 odporúčame nahradiť slová "ods. 1 písmeno a)" slovami "odseku 1 písm. a)" v súlade s bodom 22.7 prílohy č. 1 k Legislatívnym pravidlám vlády Slovenskej republiky. | **O** |
| **MPRVSR** | **Čl. I** Za slovami "vrátane porovnaní limitných hodnôt ukazovateľov kvality pitnej vody podľa osobitného predpisu" odporúčame odkaz 15d nahradiť novým odkazom 15e v tomto znení: "Príloha č. 1 vyhlášky Ministerstva zdravotníctva Slovenskej republiky č. 247/2017 Z. z., ktorou sa ustanovujú podrobnosti o kvalite pitnej vody, kontrole kvality pitnej vody, programe monitorovania a manažmente rizík pri zásobovaní pitnou vodou v znení vyhlášky č. 97/2018 Z. z.". Pôvodný odkaz 15d odkazuje na prílohu č. 2 uvedenej vyhlášky, ktorá neustanovuje limitné hodnoty ukazovateľov kvality pitnej vody. | **O** |
| **MSSR** | **K vlastnému materiálu**  Odporúčame prehodnotiť umiestnenie navrhovanej právnej úpravy týkajúcej sa informačnej povinnosti dodávateľa pitnej vody o vykonanej analýze dodávanej vody do ustanovenia §10a Zákona č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. Účelom ustanovenia §10a je aby bol spotrebiteľ dostatočne informovaný o ponuke výrobku alebo služby a to pred uzavretím zmluvy alebo predtým, ako spotrebiteľ odošle objednávku, na základe ktorej sa táto zmluva má uzavrieť. V tomto prípade tak ide o jednorazovú činnosť, ktorá sa realizuje pred uzavretím spotrebiteľskej zmluvy. Ustanovenie §10a slúži predovšetkým na to, aby spotrebiteľ poznal všetky relevantné skutočnosti potrebné pre rozhodnutie, či vstúpi do konkrétneho zmluvného vzťahu. Naproti tomu, navrhovaná právna úprava sa týka informačnej povinnosti, ktorá má byť poskytovaná najmenej raz ročne to znamená, že ide o opakujúcu sa činnosť vykonávanú po uzavretí zmluvného vzťahu. V tomto prípade tak ide o poskytnutie informácií, počas zmluvného vzťahu do ktorého spotrebiteľ už vstúpil. Nakoľko §10a a navrhovaná právna úprava sledujú dva rôzne ciele podľa nášho názoru nie je vhodné aby bola informačná povinnosť dodávateľa pitnej vody upravená v §10 zákona č. 250/2007 Z.z. o ochrane spotrebiteľa. Rovnako by sme chceli uviesť, že informačná povinnosť v §10a sa vzťahuje na každú zmluvu uzatvorenú medzi dodávateľom a spotrebiteľom zatiaľ čo v prípade predloženého návrhu ide o špecifickú oblasť spotrebiteľských vzťahov, ktorá by podľa nášho názoru mala byť upravená v právnom predpise, ktorý upravuje túto špecifickú problematiku. Vzhľadom na uvedené sa stotožňujeme so stanoviskom Ministerstva hospodárstva Slovenskej republiky v časti odporúčania „nevkladať informačnú povinnosť dodávateľa pitnej vody do ustanovenia §10a, ktoré sa vzťahuje na predzmluvné informačné povinnosti predávajúceho, ktoré sa z povahy poskytujú jednorazovo pred uzatvorením zmluvy.“. K všeobecnej časti dôvodovej správy V druhej vete všeobecnej časti dôvodovej správy navrhujeme výraz: „spotrebiteľov kvalite“ uviesť v tvare: „spotrebiteľov o kvalite“. | **O** |
| **MSSR** | **K všeobecnej časti dôvodovej správy** V druhej vete všeobecnej časti dôvodovej správy navrhujeme výraz: „spotrebiteľov kvalite“ uviesť v tvare: „spotrebiteľov o kvalite“. | **O** |
| **MVSR** | **Doložke vybraných vplyvov** Doložku vybraných vplyvov vyplniť v súlade s Jednotnou metodikou na posudzovanie vybraných vplyvov. | **O** |
| **MVSR** | **uzneseniu** V uznesení vlády Slovenskej republiky v bode B.1. za slovo „vlády“ vložiť slová „Slovenskej republiky“ a slovo „Narodenej“ nahradiť slovom „Národnej“. | **O** |
| **MŽPSR** | **§ 10a ods. 4** Navrhujeme v § 10a ods. 4 vypustiť slová „a to najmenej raz ročne“ alebo precizovať povinnosť poskytovania požadovaných údajov vo vzťahu k jej periodicite tak, aby bolo zrejmé, ako má predávajúci informovať spotrebiteľa. Odôvodnenie § 10a ods. 1 upravuje informačnú povinnosť vo vzťahu k spotrebiteľovi pred uzavretím zmluvy, ktorá je jednorazovým právnym aktom. Z návrhu nie je zrejmé, ako sa požadované údaje majú poskytovať spotrebiteľovi počas trvania zmluvy, keďže účelom návrhu je, aby sa poskytovali na ročnej báze. | **O** |
| **MŽPSR** | **dôvodovej správe** 2. Navrhujeme dôvodovú správu terminologicky zjednotiť. Odôvodnenie V dôvodovej správe sa používajú nejednotne pojmy „prevádzkovateľ“ a „dodávateľ“, pričom nie je špecifikovaný tento subjekt. Samotný zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov pritom v súvislosti s informačnou povinnosťou ustanovenou v § 10a používa pojem „predávajúci“. Pojem „dodávateľ pitnej vody“ je definovaný v zákone č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Podľa zákona č.442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov je dodávateľom pitnej vody „vlastník verejného vodovodu“ a obidva uvedené zákony používajú pojem „odberateľ vody“, resp. “odberateľ pitnej vody“, ktorý je vnímaný v zákone č. 250/2007 Z. z. ako „spotrebiteľ“. Dovoľujeme si zdôrazniť, že podľa platných právnych predpisov (vyhláška Ministerstva životného prostredia Slovenskej republiky č. 636/2004 Z. z., ktorou sa ustanovujú požiadavky na kvalitu surovej vody a na sledovanie kvality vody vo verejných vodovodoch a vyhláška Ministerstva zdravotníctva Slovenskej republiky č. 247/2017 Z. z., ktorou sa ustanovujú podrobnosti o kvalite pitnej vody, kontrole kvality pitnej vody, programe monitorovania a manažmente rizík pri zásobovaní pitnou vodou v znení vyhlášky č. 97/2018 Z. z.) sa počet úplných analýz pre surovú vodu a pre pitnú vodu určuje na základe počtu zásobovaných obyvateľov. Pri zásobovaní menej ako 500 obyvateľov nie je povinný dodávateľ urobiť úplnú analýzu každý rok (postačuje raz za dva roky, musí však vykonávať minimálne analýzy). Zároveň si dovoľujeme upozorniť, že poskytovanie informácií o pitnej vode podrobne rieši návrh pripravovanej európskej smernice pre pitnú vodu, ktorej prijatie sa predpokladalo do konca roka 2020 a jej transpozíciu bude vykonávať najmä Ministerstvo zdravotníctva SR v spolupráci s Ministerstvom životného prostredia SR (pravdepodobne časť bude transponovaná aj do zákona č. 442/2002 Z. z.). | **O** |
| **URSO** | **1. K čl. I - § 10a ods. 4** Úrad pre reguláciu sieťových odvetví navrhuje v § 10a ods. 4 slová „najmenej jedna úplná analýza dodanej vody na zdroji“ nahradiť slovami „najmenej jedna úplná analýza dodávanej vody odobratej z miesta akumulácie vody po jej zdravotnom zabezpečení“. Ďalej navrhujeme na konci odseku 4 doplniť túto vetu: „Táto úplná analýza sa poskytuje aj obciam a spoločnostiam, ktoré nakupujú vodu za účelom jej dodávky konečnému spotrebiteľovi.“. Táto pripomienka je zásadná. Odôvodnenie: Úradom navrhované zmeny v odseku 4 umožňujú riadne vykonanie legislatívneho zámeru predkladateľov. 1. Uvádzame, že znenie odseku 4 „Ak je predmetom zmluvy dodávka pitnej vody, za hlavné vlastnosti oznamované podľa ods. 1 písm. a) sa považuje najmenej jedna úplná analýza dodanej vody na zdroji,“ nezodpovedá legislatívnemu zámeru tejto úpravy, ktorým má byť dostatočná informovanosť spotrebiteľa o kvalite jemu dodávanej pitnej vody verejným vodovodom. Voda zo zdroja je tzv. surová voda (§ 12 zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach), pričom takáto voda nie je dodávaná priamo spotrebiteľovi. Aj pri vyhovujúcej kvalite vody zo zdroja sa vždy ešte uskutoční aspoň jej zdravotné zabezpečenie na zamedzenie mikrobiologického znehodnotenia pri preprave potrubím. Ďalej pri prevádzkovaní verejných vodovodov majú vodárenské spoločnosti pre zabezpečenie zásobovania za každých okolností zvyčajne prepojené sústavy do tzv. skupinových vodovodov, kde pri dodávke vody odberateľovi dochádza tiež k zásobovaniu z rôznych zdrojov alebo zmiešavaniu vody z rôznych zdrojov, čo sa zvyčajne uskutočňuje v mieste akumulácie vody (vo vodojeme). 2. Taktiež pitná voda nie je dodávaná výlučne vodárenskými spoločnosťami, ale tiež obcami a malými spoločnosťami, nie vždy majú títo dodávatelia aj vlastný vodný zdroj a vodu nakupujú od vodárenských spoločností, prípadne od inej obce s vlastným vodným zdrojom. V súčasnosti ide o 50 obcí bez vlastného vodného zdroja a 23 malých spoločností prevádzkujúcich verejný vodovod bez vlastného vodného zdroja. Tieto subjekty, ako dodávatelia pitnej vody konečnému spotrebiteľovi, sú taktiež povinné uzatvárať zmluvy o dodávke pitnej vody, avšak nemajú možnosť plniť navrhované ustanovenie § 10a ods. 4 tak, ako je naformulované. | **Z** |
| **URSO** | **2. K čl. I - § 10a ods. 4** Úrad navrhuje do § 10a ods. 4 alebo dôvodovej správy doplniť úpravu, ktorá bližšie vysvetlí, čo sa považuje za poskytnutie údajov (úplnej analýzy) spotrebiteľovi najmenej raz ročne. Odôvodnenie: Dôvodom doplnenia je zabezpečenie jednotného výkladu zákona a jednotného postupu dodávateľov pitnej vody pri oznamovaní navrhovanej analýzy spotrebiteľom. Odporúčame doplniť najmä, či za riadne poskytnutie oznámenie údajov môže byť považované aj zverejnenie úplnej analýzy na webovej stránke dodávateľa pitnej vody, pričom odberateľ je o tejto skutočnosti informovaný len odkazom na webové sídlo dodávateľa uvedené na faktúre alebo v zmluve, alebo je potrebné doručovať túto úplnú správu spotrebiteľovi individuálne. | **O** |
| **MFSR** | Odoslané bez pripomienok |  |
| **NBS** | Odoslané bez pripomienok |  |
| **ÚNMSSR ÚVSR** | Odoslané bez pripomienok |  |
| **ÚGKKSR** | Odoslané bez pripomienok |  |
| **ŠÚSR ÚVSR** | Odoslané bez pripomienok |  |
| **MKSR** | Odoslané bez pripomienok |  |
| **ÚPVSR** | Odoslané bez pripomienok |  |
| **MPSVRSR** | Odoslané bez pripomienok |  |
| **MDaVSR** | Odoslané bez pripomienok |  |
| **PMÚSR** | Odoslané bez pripomienok |  |
| **MOSR** | Odoslané bez pripomienok |  |
| **MIRRI SR** | Odoslané bez pripomienok |  |
| **MZVEZ SR** | Odoslané bez pripomienok |  |
| **MŠVVaŠSR** | Odoslané bez pripomienok |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |